***Csongrád Város Polgármesterétől***

**Száma**: Önk/80-7/2023

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő- testületének**

**2023. augusztus 31-én tartandó ülésére**

**Tárgy:** A [Csongrád Városi Önkormányzat Gazdasági Ellátó Szervezete](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) alapító okiratának módosítása

**Tisztelt Képviselő-testület!**

A [Csongrád Városi Önkormányzat Gazdasági Ellátó Szervezete](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) 2023 szeptemberétől új telephelyként üzemelteti a Diana Fegyvertechnikai Technikum és Kollégium tálaló konyháját.

Fentiek alapján az intézmény alapító okiratának kiegészítése szükséges a Csongrád, Dob u. 4-8. telephellyel. Az egységes szerkezetű alapító okirat, valamint a módosító okirat az előterjesztés mellékletét képezi. Kérem a Tisztelt Képviselő-testületet az előterjesztés megvitatására és a határozati javaslat elfogadására!

**Határozati javaslat**

Csongrád Városi Önkormányzat Képviselő-testülete *„A* [*Csongrád Városi Önkormányzat Gazdasági Ellátó Szervezete*](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) *alapító okiratának módosítása”* című előterjesztést megtárgyalta, és az alábbi döntést hozta:

A Képviselő-testület a [Csongrád Városi Önkormányzat Gazdasági Ellátó Szervezete](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=831279#datasheet) 81-1/2023. okiratszámú, a 95/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi nyilvántartásba történő bejegyzés napjától:

1. Az alapító okirat **1.2.2. alpontjába foglalt táblázat következő 9. sorral egészül ki:**

|  |  |  |
| --- | --- | --- |
|  | **telephely megnevezése** | **telephely címe** |
| 9. | Diana tálalókonyha | 6640 Csongrád, Dob u. 4-8. |

2. A Képviselő-testület felhatalmazza a polgármestert, hogy a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

3. A Képviselő–testület utasítja a jegyzőt, hogy az intézmények módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

\_\_\_\_\_\_\_\_\_\_\_\_\_\_\_\_\_\_\_\_\_\_

Bedő Tamás

polgármester

Csongrád, 2023. augusztus 24.

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Magyar Államkincstár Csongrád-Csanád Vármegyei Igazgatósága
4. Jegyzői Iroda, Érintettek
5. Irattár

Okirat száma: Önk/80-………../2023

Módosító okirat

- tervezet -

**A Csongrád Városi Önkormányzat Gazdasági Ellátó Szervezete Csongrád Városi Önkormányzat Képviselő-testülete által a 2023. június 5. napján kiadott 81-1/2023. számú alapító okiratát az államháztartásról szóló 2011. évi CXCV. törvény 8/A. §-a alapján –** **a …../2023. (VIII.31.) Kt. határozatra figyelemmel – a következők szerint módosítom:**

1. Az alapító okirat **1.2.2. alpontjába foglalt táblázat következő 9. sorral egészül ki:**

|  |  |  |
| --- | --- | --- |
|  | **telephely megnevezése** | **telephely címe** |
| 9. | Diana tálalókonyha | 6640 Csongrád, Dob u. 4-8. |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Csongrád, [időbélyegző szerint]

Bedő Tamás

polgármester

Okirat száma: Önk/80-…../2023

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Csongrád Városi Önkormányzat Gazdasági Ellátó Szervezet alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

**1.1. költségvetési szerv**

1.1.1. megnevezése: **Csongrád Városi Önkormányzat Gazdasági Ellátó Szervezet**

1.1.2. rövidített neve: **Gazdasági Ellátó Szervezet**

**1.2. A költségvetési szerv**

1.2.1. székhelye: 6640 Csongrád, Kossuth tér 7.

1.2.2. telephelyei:

|  |  |  |
| --- | --- | --- |
|  | **telephely megnevezése** | **telephely címe** |
| 1 | Csongrád és Térsége Széchenyi Általános Iskola Alapfokú Művészeti Iskola és Kollégium tálalókonyha | 6640 Csongrád, Széchenyi út 29. |
| 2 | Piroskavárosi Általános Iskola tálalókonyha | 6640 Csongrád, Piroska János tér 3. |
| 3 | Csongrád Batsányi János Gimnázium, Szakképző Iskola B. épülete tálalókonyha | 6640 Csongrád, Szent György utca 1. |
| 4. | Óvoda-Iskola konyha (Sághy SZK) | 6640 Csongrád, Gyöngyvirág utca 16. |
| 5. | Óvoda-Iskola konyha Bokros | 6648 Csongrád, Bokros utca 29. |
| 6. | Szentháromság téri tálalókonyha | 6640 Csongrád, Szentháromság tér 10. |
| 7. | Templom utcai Bölcsőde főzőkonyha | 6640 Csongrád, Templom utca 4-8. |
| 8. | Kozmutza Flóra Óvoda, Általános Iskola, Szakiskola, Diákotthon és Gyermekotthon Csongrádi Tagintézménye tálalókonyha | 6640 Csongrád, Kereszt tér 1. |
| 9. | Diana tálalókonyha | 6640 Csongrád, Dob u. 4-8. |

**2. A költségvetési szerv**

**alapításával és megszűnésével összefüggő rendelkezések**

2.1. A költségvetési szerv alapításának dátuma: 2015.04.01.

2.2. A költségvetési szerv jogelőd költségvetési szervének megnevezése, székhelye

|  |  |  |
| --- | --- | --- |
|  | megnevezése | székhelye |
| 1 | Csongrád Város Önkormányzata Városellátó Intézménye | 6640 Csongrád, Bercsényi utca 26/a. |

**3. A költségvetési szerv irányítása, felügyelete**

3.1 költségvetési szerv irányító szervének

3.1.1. megnevezése: Csongrád Városi Önkormányzat Képviselő-testülete

3.1.2. székhelye: 6640 Csongrád, Kossuth tér 7.

**4. A költségvetési szerv tevékenysége**

4.1. A költségvetési szerv közfeladata:

* bölcsődei ellátási, óvodai nevelési, iskolai előkészítési, könyvtári, művelődési, szociális, városüzemeltetési feladatokat ellátó, önállóan működő költségvetési szervek operatív pénzügyi, gazdálkodási, munkaügyi és egyes technikai szervezési feladatainak ellátása,
* üdültetés, táborozás, étkeztetés,
* bölcsődések, óvodások, általános és középiskolai tanulók, intézmények dolgozói részére, az életkori sajátosságainak és az időszaknak megfelelő étrend összeállítása, az ételek megfelelő mennyiségű és minőségű választékos elkészítése, kiszállítása, illetve a konyhákhoz tartozó éttermekben a tálalás,
* Csongrádi Tourinform Iroda működtetése,

- ellátja az alábbiakban részletezett költségvetési szervekre vonatkozóan a pénzügyi, gazdálkodási feladatokat. A munkamegosztás és felelősségvállalás rendjét külön megállapodás rögzíti:

* Csongrádi Óvodák Igazgatósága
* Csongrádi Információs Központ Csemegi Károly Könyvtár és Tari László Múzeum
* Művelődési Központ és Városi Galéria
* Csongrád Város Önkormányzata Városellátó Intézménye
* Esély Szociális Alapellátási Központ

4.2.A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

4.3. A költségvetési szerv alaptevékenysége:

Ellátja Csongrád Városi Önkormányzat egyes intézményeinek pénzügyi, gazdálkodási, munkaügyi és egyes technikai szervezési feladatait. Bölcsődei, óvodai és iskolai nevelésben résztvevő gyermekek, intézményi dolgozók részére étkeztetés biztosítása, készítése, kiszállítása, tálalás biztosítása.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 3 | 041233 | Hosszabb időtartamú közfoglalkoztatás |
| 4 | 081071 | Üdülői szálláshely-szolgáltatás és étkeztetés |
| 5 | 086020 | Helyi, térségi közösségi tér biztosítása, működtetése |
| 6 | 104035 | Gyermekétkeztetés bölcsődében, fogyatékosok nappali intézményében |
| 7 | 104037 | Intézményen kívüli gyermekétkeztetés |
| 8 | 096015 | Gyermekétkeztetés köznevelési intézményben |
| 9 | 096025 | Munkahelyi étkeztetés köznevelési intézményben |
| 10 | 096030 | Köznevelési intézményben tanulók lakhatásának biztosítása |

4.5. A költségvetési szerv illetékessége, működési területe: Csongrád város közigazgatási területe.

**5. költségvetési szerv szervezete és működése**

5.1. A költségvetési szerv vezetőjének megbízási rendje:

A kinevezési, megbízási jogkör gyakorlója a Csongrád Városi Önkormányzat Képviselő-testülete, nyilvános pályáztatás alapján. A megbízás időtartama határozott, 5 év.   
A pályázati eljárással kapcsolatos feladatokat a polgármester látja el.

A költségvetési szerv vezetője megbízásának rendjét meghatározó jogszabályok: a Magyarország helyi önkormányzatairól szóló 2011. évi CLXXXIX. tv., a közalkalmazottak jogállásáról szóló 1992. évi XXXIII. törvény.

A kinevezési, megbízási jogkör magába foglalja a felmentés, az összeférhetetlenség megállapítását, a fegyelmi eljárás megindítását, a fegyelmi büntetés kiszabását. Az egyéb munkáltatói jogkört a polgármester gyakorolja, melyen a kinevezési, megbízási jogkörön kívül minden más munkáltatói jogot kell érteni.

A vezető felett az egyéb munkáltatói jogokat a polgármester gyakorolja.

A vezetői megbízás határozott időre szól.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | Közalkalmazottak jogállásáról szóló 1992. évi XXXIII. törvény |
| 2 | munkajogi jogviszony | Munka törvénykönyvéről szóló 2012. évi I. törvény |
| 3 | megbízási jogviszony | Polgári törvénykönyvről szóló 2013. évi V. törvény |